Φιλόθεος Ζερβάκος

Ο Φιλόθεος  Ζερβάκος (1884 - 6 Μαΐου 1980) ήταν ιερομόναχος και ηγούμενος της μονής Ζωοδόχου Πηγής Λογγοβάρδας Πάρου.

Βίος
Ο Φιλόθεος Ζερβάκος γεννήθηκε τον Μάιο του 1884 στο χωριό Πάκια της επαρχίας Επιδαύρου Λιμηράς Λακωνίας. Το κοσμικό του όνομα ήταν Κωνσταντίνος. Στις 29 Δεκεμβρίου 1907 εκάρη μοναχός λαμβάνοντας το όνομα Φιλόθεος. 

Το 1906 υπηρέτησε τη στρατιωτική θητεία του στο 2ο Ιππικό Σύνταγμα στην Αθήνα ως υπαξιωματικός. Σύχναζε σε ενοριακό ναό Αγίου Ελισσαίου όπου γνώρισε τους Αλέξανδρο Παπαδιαμάντη και Αλέξανδρο Μωραϊτίδη, ενώ ο Άγιος Νεκτάριος τον προέτρεψε να μεταβεί στη Μονή Λογγοβάρδας για να μονάσει. 

Ο Φιλόθεος Ζερβάκος χειροτονήθηκε ιερέας στις 22 Απριλίου του 1912. Το 1913 προχειρίζεται σε  Αρχιμανδρίτη. Το 1930 μετά τον θάνατο του ηγουμένου της Μονής Λογγοβάρδας Ιερόθεου, καθίσταται αυτός καθηγούμενος της μονής.

Η δράση του κατά τη διάρκεια της Γερμανικής κατοχής
Παρενέβη προσωπικά στον Γερμανό διοικητή των Κυκλάδων, ματαιώνοντας την εκτέλεση 125 Παρίων αιχμαλώτων, οι οποίοι συνελήφθησαν στα πλαίσια αντιποίνων όταν τον Μάιο του 1944 καταδρομείς των συμμάχων προκάλεσαν δολιοφθορά στο αεροδρόμιο του νησιού αφού απήγαγαν επτά Γερμανούς στρατιώτες και τον διοικητή του αεροδρομίου. Όταν ο ηγούμενος της μονής ζήτησε από τον Γερμανό διοικητή να μην εκτελεσθούν οι συλληφθέντες εκείνος αρνήθηκε και ο Ζερβάκος εξέφρασε την επιθυμία να συμπεριληφθεί μεταξύ των ατόμων που προορίζονταν για εκτέλεση. Τότε ο Γερμανός διοικητής εκάμφθη. 
Παράλληλα επί τρία χρόνια παρέδιδε συσσίτιο σε 1500 κατοίκους.    
Εκοιμήθη στις 8 Μαΐου 1980 . Ο τάφος του βρίσκεται στο ναό του Αγίου Νεκταρίου στα βόρεια της μονής της Παναγίας της Μυρτιδιώτισσας στα Θαψανά Πάρου.

Συγγραφικό έργο
Το συγγραφικό του έργο καλύπτει ζητήματα αγιολογικά, ποιμαντικά, κατηχητικά, απολογητικά. Αρθρογραφούσε στις εφημερίδες ‘’Ορθόδοξος Τύπος’’ και ‘’Κιβωτός’’  
Πλούσια είναι και η αλληλογραφία του, μεταξύ άλλων και με τον Αλέξανδρο Μωραϊτίδη. 
Μέγα και θαυμαστόν προσκύνημα εις Παλαιστίνην και Σινά, 1925 (β εκδ.1974)
Πηγή θείων θησαυρισμάτων, τόμος πρώτος τέυχος 1ον,1928, (β έκδ. 1968)
Χρηστοήθεια τουΦραγκίσκουΣοαβίου,1931
Ο ‘’Οδοιπόρος’’μια ευσεβής οδοιπορία απότης επιγείου πατρίδοςέως της ουρανίου Ιερουσαλήμ, Αθήναι 1947,(β εκδ. 1979
 Βίος πολιτεία και θαύματα του Πατρός Ημών Αρσενίου του Νέου του εν τη νήσω Πάρω ασκήσαντος, 1960
Πνευματική Διαθήκη, Αθήναι 1961
αρχιμ. Φιλόθεου Ζερβάκου, Οσία Θεοκτίστη η Λεσβία.Ιστορία-Παράδοσις- θαύματα - εικόνες, εν Αθήναις 1977
Ανέκδοτες επιστολές για το ημερολογιακό ζήτημα,Ιερά Μονή Ζωοδόχου Πηγής Λογγοβάρδας, 2009

Παραπομπές

Πηγές
Ανώνυμος, «20 χρόνια από την κοίμησή του: Αρχιμ. Φιλόθεος Ζερβακος (1884-1980)», Παριανά, τχ.77 (Απρίλιος-Ιούνιος 2000), σελ.89-91
 Νικόλαος Αλιπράντης, «Ο παπά-Φιλόθεος,ο γέροντάς μας», Παριανά, τχ.77 (Απρίλιος-Ιούνιος 2000), σελ91-100
π. Κωνσταντίνος Καλλιάνος, «Ο γέροντας π. Φιλόθεος Ζερβακος και Ανδρόνικος μοναχός», Παριανά, τχ.77 (Απρίλιος-Ιούνιος 2000), σελ101-106
Χρήστος Παπαθανασίου, «Ανέκδοτες επιστολές του π.Φιλόθεου Ζερβάκου», Παριανά, τχ.77 (Απρίλιος-Ιούνιος 2000), σελ.107-112
Νικόλαος Αλιπράντης, «Η Πάρος πενθεί την κοίμηση του πατρός Φιλοθέου», Παριανά, τχ.4 (1980), σελ.102-108
Ιγνάτιος Τριάντης, μητρ.Βερατίου-Αυλώνος και Κανίνης, «Το πρόσωπον και η προσφορά του Γέροντος Φιλόθεου Ζερβάκου», στο: Ιερά Μητρόπολη Παροναξίας-Ιερόν Προσκύνημα Παναγίας Εκατονταπυλιανής Πάρου, ‘’Η Εκατονταπυλιανή και η χριστιανική Πάρος-Πρακτικά Επιστημονικού Συμποσίου (Πάρος 15-19 Σεπτεμβρίου 1996), σελ.583-590
Ιωάννης Χατζηφώτης, «Τα σημαντικά μοναστήρια», στο Πάρος- Επτά Ημέρες της Καθημερινής, 1997, σελ.87-89
Στυλιανός Κεμετζετζίδης, «Ο Γέροντας Φιλόθεος Ζερβάκος στην συνείδηση των πιστών», στο: Ιερά Μητρόπολη Παροναξίας-Ιερόν Προσκύνημα Παναγίας Εκατονταπυλιανής Πάρου, ‘’Η Εκατονταπυλιανή και η χριστιανική Πάρος-Πρακτικά Επιστημονικού Συμποσίου (Πάρος 15-19 Σεπτεμβρίου 1996), σελ.591-599

Εξωτερικοί σύνδεσμοι
Φιλόθεος Ζερβάκος στον Πανδέκτη, του Εθνικού Ιδρύματος Ερευνών

Έλληνες μοναχοί